CELEX: 31989R1097
Language: el
Date: 1989-04-27 00:00:00
Title: Κανονισμός (ΕΟΚ) αριθ. 1097/89 της Επιτροπής της 27ης Απριλίου 1989 για την τροποποίηση του κανονισμού (ΕΟΚ) αριθ. 649/87 περί λεπτομερειών εφαρμογής σχετικά με την κατάρτιση του κοινού δασμολογικού μητρώου

Avis juridique important

|

31989R1097

Κανονισμός (ΕΟΚ) αριθ. 1097/89 της Επιτροπής της 27ης Απριλίου 1989 για την τροποποίηση του κανονισμού (ΕΟΚ) αριθ. 649/87 περί λεπτομερειών εφαρμογής σχετικά με την κατάρτιση του κοινού δασμολογικού μητρώου  

Επίσημη Εφημερίδα αριθ. L 116 της 28/04/1989 σ. 0020 - 0020 Φινλανδική ειδική έκδοση: Κεφάλαιο 3 τόμος 29 σ. 0018  Σουηδική ειδική έκδοση: Κεφάλαιο 3 τόμος 29 σ. 0018 

***** ΚΑΝΟΝΙΣΜΟΣ (ΕΟΚ) αριθ. 1097/89 ΤΗΣ ΕΠΙΤΡΟΠΗΣ  της 27ης Απριλίου 1989  για την τροποποίηση του κανονισμού (ΕΟΚ) αριθ. 649/87 περί λεπτομερειών εφαρμογής σχετικά με την κατάρτιση του κοινοτικού αμπελουργικού μητρώου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2392/86 του Συμβουλίου της 24ης Ιουλίου 1986 για την κατάρτιση του κοινοτικού αμπελουργικού μητρώου (1), και ιδίως το άρθρο 10,  Εκτιμώντας:  ότι πρέπει να προσδιορισθεί η υποχρέωση που υπέχουν οι κάτοχοι αμπελουργικών εκμεταλλεύσεων να μην εμποδίζουν με κανένα τρόπο την πραγματοποίηση της απογραφής των στοιχείων που αναφέρονται στο άρθρο 2 παράγραφος 1 του κανονισμού (ΕΟΚ) αριθ. 2392/86 από τους υπαλλήλους που είναι επιφορτισμένοι για το σκοπό αυτό, προκειμένου να εξασφαλισθεί η πρόσβαση των υπαλλήλων αυτών στην εκμετέλλευση· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 649/87 της Επιτροπής (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 649/87 παρεμβάλλεται το ακόλουθο άρθρο 3α:  «Άρθρο 3α  Οι κάτοχοι αμπελουργικών εκμεταλλεύσεων πρέπει να εξασφαλίζουν την πρόσβαση στην εκμετάλλευση στους υπαλλήλους που είναι επιφορτισμένοι από τον αρμόδιο οργανισμό του κράτους μέλους για την πραγματοποίηση του αμπελουργικού μητρώου.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 208 της 31. 7. 1986, σ. 1.  (2) ΕΕ αριθ. L 62 της 5. 3. 1987, σ. 10.